ลุ้น SET รีบาวด์ รับแรงหนุน “เฟด” ซื้อหุ้นกู้เอกชนเพิ่ม-ราคาน้ำมันขึ้น
ลุ้น SET รีบาวด์ รับแรงหนุน “เฟด” ซื้อหุ้นกู้เอกชนเพิ่ม-ราคาน้ำมันขึ้น
16 มิ.ย. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสรีบาวด์ทางเทคนิคหลังปรับตัวลงไป 3 วันติดต่อกันเกือบ 80 จุด เนื่องจากธนาคารกลางสหรัฐ (เฟด) ประกาศขยายขอบข่ายโครงการ Secondary Market Corporate Credit Facility ซึ่งจะสามารถซื้อหุ้นกู้ของภาคเอกชน รวมถึงในตลาดรองด้วย ด้วยมูลค่าสูงถึง 7.5 แสนล้านดอลลาร์สหรัฐฯ และราคาน้ำมันก็ได้ปรับตัวขึ้นกว่า 2% เมื่อคืนที่ผ่านมา หลังกลุ่มโอเปกยืนยันลดกำลังการผลิตตามข้อตกลง ส่งผลให้ตลาดหุ้นในภูมิภาคเอเชียเช้านี้ส่วนใหญ่ปรับตัวขึ้นกว่า 1%
อย่างไรก็ดี วันนี้ให้ติดตามการประชุมคณะรัฐมนตรี (ครม.) ในประเด็นมาตรการกระตุ้นการท่องเที่ยว จะเป็นอย่างไรบ้าง และติดตามการประชุมธนาคารกลางญี่ปุ่น (BOJ)
พร้อมให้แนวรับ 1,340 จุด ส่วนแนวต้าน 1,350-1,355 ถัดไป 1,370 จุด